కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IPL 2019 Date: మరో 74 రోజుల్లోనే ఐపీఎల్.. ఈసారి మజా రెట్టింపు
ముంబయి ఇండియన్స్ వేలంలో వెటరన్ ఆల్‌రౌండర్ యువరాజ్ సింగ్‌‌ని చేజిక్కించుకుంది. అతను రాణించడంపై అనుమానాలు నెలకొన్నా.. ప్రపంచకప్ నేపథ్యంలో.. ఈ సీనియర్ హిట్టర్ చెలరేగే అవకాశమూ లేకపోలేదు..!
Samayam Telugu | Updated:
Jan 8, 2019, 06:10PM IST
IPL 2019 Date: మరో 74 రోజుల్లోనే ఐపీఎల్.. ఈసారి మజా రెట్టింపు
క్రికెట్ అభిమానుల్ని ఉర్రూతలూగించేందుకు ఐపీఎల్ మళ్లీ వచ్చేస్తోంది. దాదాపు 60 రోజుల పాటు ఉత్కంఠ మ్యాచ్‌లతో వీక్షకుల్ని మునివేళ్లపై నిలబెడుతూ.. హిట్టర్ల సిక్సర్లు, బౌలర్ల సంబరాలతో దేశంలోని స్టేడియాలు హోరెత్తిపోనున్నాయి. మార్చి 23న ప్రారంభంకానున్న ఈ మెగా టోర్నీ మే నెల రెండో వారంలో ముగిసే అవకాశం ఉంది. ఈ మేరకు ప్రస్తుతం బీసీసీఐ షెడ్యూల్‌ని రూపొందిస్తుండగా.. డిఫెండింగ్ ఛాంపియన్ ‘చెన్నై సూపర్ కింగ్స్’ సొంత మైదానం చెపాక్‌లో ఈ టోర్నీ తొలి మ్యాచ్ జరగనుంది. గత ఏడాది ఏప్రిల్‌ 7న ప్రారంభమైన ఈ ఐపీఎల్ సీజన్.. ఈ ఏడాది సార్వత్రిక ఎన్నికల నేపథ్యంలో రెండు వారాలు ముందే ఆరంభంకానుంది.
ఐపీఎల్‌లో ఉన్న జట్లు: చెన్నై సూపర్ కింగ్స్, ముంబయి ఇండియన్స్, సన్‌రైజర్స్ హైదరాబాద్, కోల్‌కతా నైట్‌రైడర్స్ , రాయల్ ఛాలెంజర్స్ బెంగళూరు, కింగ్స్ ఎలెవన్ పంజాబ్, రాజస్థాన్ రాయల్స్ , ఢిల్లీ క్యాపిటల్స్ (ఢిల్లీ డేర్‌డెవిల్స్ పేరు మార్చుకుంది)
ఇటీవల జైపూర్ వేదికగా జరిగిన ఐపీఎల్ 2019 సీజన్ ఆటగాళ్ల వేలంలో కొన్ని ఫ్రాంఛైజీలు పవర్ హిట్టర్లని ప్రత్యేకంగా కొనుగోలు చేశాయి. దీంతో.. వారు ఏ మేరకు టోర్నీలో సత్తాచాటుతారో..? అని సర్వత్రా ఆసక్తి నెలకొంది. దీనికి తోడు.. గత ఏడాది బాల్ టాంపరింగ్‌ కారణంగా నిషేధానికి గురైన డేవిడ్ వార్నర్ (సన్‌రైజర్స్ హైదరాబాద్ కెప్టెన్), స్టీవ్ స్మిత్ (రాజస్థాన్) మళ్లీ ఈ ఏడాది టోర్నీలోకి పునరాగమం చేయనున్నారు.
వేలంలో హిట్టర్లని కొనుగోలు చేసిన జట్లని ఓసారి పరిశీలిస్తే..! సన్‌రైజర్స్ హైదరాబాద్ ఫ్రాంఛైజీ న్యూజిలాండ్ విధ్వంసక ఓపెనర్ మార్టిన్ గప్తిల్ (రూ. కోటి)ను కొనుగోలు చేసింది. శిఖర్ ధావన్ స్థానంలో అతను ఆడే అవకాశం ఉంది. ఇక బెంగళూరు ఫ్రాంఛైజీ.. విండీస్ హిట్టర్ హిట్‌మెయర్ (రూ. 4.2 కోట్లు)ను కొనుగోలు చేసింది. ఇటీవల భారత్‌పై హెట్‌మెయర్ విధ్వంసక ఇన్నింగ్స్‌లతో వెలుగులోకి వచ్చాడు.
ముంబయి ఇండియన్స్.. వెటరన్ ఆల్‌రౌండర్ యువరాజ్ సింగ్ (రూ. కోటి)ని చేజిక్కించుకుంది. అతను రాణించడంపై అనుమానాలు నెలకొన్నా.. ప్రపంచకప్ నేపథ్యంలో.. ఈ సీనియర్ హిట్టర్ చెలరేగే అవకాశమూ లేకపోలేదు. ఇక ఢిల్లీ క్యాపిటల్స్ ఫ్రాంఛైజీ.. హైదరాబాద్ నుంచి శిఖర్ ధావన్‌ని బదిలీపై తీసుకుంది. దీంతో.. ఈ గబ్బర్ సొంత నగరం జట్టు కోసం ఎలా చెలరేగుతాడో..? చూడాలి. కోల్‌కతా నైట్‌రైడర్స్.. 2016 టీ20 ప్రపంచకప్ 6,6,6,6 హీరో కార్లోస్ బ్రాత్‌వైట్ (రూ.5.2 కోట్లు)ని తీసుకుంది.
మే 30 నుంచి ఇంగ్లాండ్ వేదికగా వన్డే ప్రపంచకప్ జరగనున్న నేపథ్యంలో.. ఆ టోర్నీకి కనీసం 15రోజులు ముందే ఐపీఎల్ 2019 సీజన్ ముగియాల్సి ఉంది. ఈ మేరకు లోధా కమిటీ బీసీసీఐకి గతంలోనే షరతు విధించింది. దీంతో.. ఫ్రాంఛైజీల అభిప్రాయాలని సేకరించనున్న బీసీసీఐ.. త్వరలోనే పూర్తి స్థాయిలో షెడ్యూల్‌ ప్రకటించనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.